Hanah Lahe

Hanah Lahe (sündinud 8. juulil 1999 HaapsalusHanah Lahe riigikogu statistikalehel (vaadatud 05.07.2025)) on Eesti kliimaaktivist ja poliitik, XV Riigikogu liige ning Eesti Reformierakonna liige.

 Haridus 
Ta on lõpetanud 2018. aastal Läänemaa Ühisgümnaasiumi majandussuunal. 2022. aastal kaitses ta Tallinna Ülikoolis haldus- ja ärikorralduse erialal bakalaureusetöö "Eesti kliimapoliitika arengud aastatel 2010–2020". 2024. aastal kaitses ta Eesti Maaülikoolis keskkonnakorralduse ja -poliitika erialal magistritöö "Kliimaeesmärkide täitmise järelevalve ettepanekud Eestis kavandatava kliimaseaduse kontekstis" ning sai loodusteaduste magistrikraadi.

 Töökäik 
Aastatel 2018–2021 töötas ta kinnisvarasektoris ja panganduses.

Aastatel 2021–2022 töötas ta Reformierakonna kampaanianõunikuna, Riigikogu I aseesimehe Hanno Pevkuri abina ja 2022–2023 Reformierakonna fraktsiooni nõunikuna Riigikogus.

 Poliitiline tegevus 
2024. aasta Euroopa Parlamendi valimistel kogus Lahe 3330 häält.

2023. aasta Riigikogu valimistel kogus Lahe valimisringkonnas nr 1 (Tallinna Haabersti, Põhja-Tallinna ja Kristiine linnaosa) 1050 häält. Lahe sai Riigikogusse Kristen Michali asendusliikmena, pärast seda kui viimane sai kliimaministriks. Lahe on Riigikogus keskkonnakomisjoni ja Euroopa Liidu asjade komisjoni liige, asutas ringmajanduse toetusrühma  ning on noorte osaluse toetusrühma aseesimees.  Lahe kuulub Euroopa Nõukogu Parlamentaarse Assamblee Eesti delegatsiooni. 

2021. aasta kohalike omavalitsuste volikogude valimistel kogus Lahe valimisringkonnas nr 3 (Kristiine) kandideerides 187 häält. Lahe kuulus pärast 2021. aasta KOV valimisi Kristiine linnaosakogusse ning juhtis seal keskkonna- ja kliimakomisjoni. Seisuga 28. märts 2023 Hanah Lahe volitused linnaosakogu liikmena peatusid. Lahe on Tallinna Linnavolikogu keskkonna- ja kliimakomisjoni ekspert. 

Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 338 häält ning ei osutunud valituks.https://kov2025.valimised.ee/et/detailed-voting-result/greater_municipality/0784/electoral_district/8

Lahe kuulus Reformierakonna Noortekogu juhatusse ning on juhtinud kaks aastat Reformierakonna noortekogu keskkonnakomisjoni.

 Poliitilisi seisukohavõtte 
pisi|Hanah Lahe pargiaktsioon 2023. aasta juunis
Lahe arvates on Eestil vaja kliimaseadust, sest keskkonnaküsimused muutuvad poliitikas üha olulisemaks ning seadusandluslik raamistik, mis seni puudub, aitaks kliimaeesmärke ühtlustada ning ellu viia. Samuti on ta kritiseerinud Eesti senise kliimapoliitika vähest ambitsioonikust ning asjaolu, et Eestis jääb kliimakriis päevapoliitika varju.

Lahe rajas Riigikogu parkimisplatsile ajutise pargi, et kutsuda üles Riigikogu liikmeid autostumist vähendama ning rahvale tegudega eeskuju näitama. Ta viitas, et Riigikogu ees olevale autopargi asemel võiks seal olla park, nii nagu see oli 19. sajandil, enne Nevski katedraali ehitamist. Lahe sõnul toetaks park Riigikogu ees meie keskkonna- ja kliimapoliitika ideid, tervislikku eluviisi, keskkonnahoidu ja elurikkuse väärtustamist. 

Hanah Lahe kuulub Riigikogus LGBT+ kogukonna toetusrühma ning hääletas Riigikogus abieluvõrdsuse seaduse poolt.

 Eesti noorte kliimadelegaat COP27-l 
pisi|Hanah Lahe ÜRO kliimakonverentsil 2022. aastal
Hanah Lahe oli aastal 2022–2023 Eesti noorte kliimadelegaat ning esindas Eestit ÜRO kliimakonverentsil COP27.  Lahe koostas Eesti esindamiseks koostöös Noorte Keskkonnanõukogu ja Fridays For Future Eestiga noorte seisukohad, mis käsitles fossiilkütuste kasutamise lõpetamist, elurikkuse säilitamist, kliimaambitsioonide tõstmist jm. 

Lahe esitles seisukohti ka peaminister Kaja Kallasele enne kliimakonverentsi  ning kliimakonverentsi ajal president Alar Karisele. 

Lahe sõnul näitas COP27 selgelt, et nüüdisajal räägime kliimapoliitikas kliimamuutuste leevendamisest ja nendega kohanemisest, mitte kliimamuutuste ärahoidmisest.  

 Vabatahtlik tegevus 
 Kliimaministeeriumi Noorte Keskkonnanõukogu liige
 Eesti Maaülikooli Keskkonnakaitse Üliõpilaste Seltsi liige
 Õiguskantsleri inimõiguste nõukoja liige 
 Reformierakonna naisteühenduse NaiRe Tallinna piirkonna juhatuse liige 
 Euroopa Liidu Jätkusuutliku energia nädala (EUSEW) noordelegaat  

Viited

Välislingid

 Hanah Lahe riigikogu statistikalehel
 Andrus Karnau, "Hanah Lahe: poliitikas sõpru ei ole", Postimees, 7. detsember 2024
 Anna Teele Orav, "Riigikogu noorim liige Hanah Lahe: olen tuleviku pärast väga hirmul", Eesti Ekspress, 2. oktoober 2024
 Shafi Musaddique, "‘People put a lot of hope on me’: Estonia’s youngest MP already making waves", The Guardian, 28. veebruar 2024 (Hanah Lahe intervjuu)
 Hanah Lahe vastab Riigikogu kõnepuldis saadikute küsimustele, 14. mai 2025

Kategooria:Eesti Reformierakonna poliitikud
Kategooria:XV Riigikogu liikmed
Kategooria:Tallinna Ülikooli vilistlased
Kategooria:Sündinud 1999
Kategooria:Haapsalu inimesed